《江城梅花引》
清代·顾翎

兽镮鱼钥闭重门。夜冥冥。倍凄清。敲堕残花，秋晕落银灯。

偏是琐窗迟月上，映深竹，两三星、逗冷萤。

暗风入帘人又惊。倚绮屏，触绮琴。响也响也，响不住、一片凄音。

呜咽铜虬，独自数残更。太觉迷离幽梦短，今夜里，背梧桐、断倩魂。

作者简介：顾翎（1776—？），字羽素，无锡人。顾敏恒女，泾县知县顾翰姊，杨敏勋室。幼习为诗，兼工长短句，性爱梅颜，所居曰绿梅影楼。作填词图，一时名公才媛应题甚夥。